《道祖示及远祖刻》
宋代·吕陶

山深县古蜀江滨，往哲声华尚未湮。物外低昂应绝品，榜间廋硬亦通神。

名称三凤古为瑞，书仿二家今有人。首唱继酬皆盛事，通泉从此识阳春。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。